દક્ષિણ ગુજરાતના છેવાડાના દરિયાકિનારે ઉમરગામ તાલુકામાં આવતા આ ગોવાડા ગામમાં આમ તો કોઇ ખાસ મહત્વ નથી, પરંતુ આ ગામે આવેલો રળીયામણો સમુદ્ર કિનારો છે. આ ઉપરાંત ગામની એક અનોખી વાત એ છે કે, આ આખું ગામ ગુજરાતની હદમાં આવેલું છે, પરંતુ જ્યારે આ ગામનું એક ફળિયું મહારાષ્ટ્રની હદમાં આવેલું છે. આ વાત જાણીને જલ્દી કોઇને ગળે ઉતરે તેમ નથી પણ આ એક હકીકત છે. 1960માં જ્યારે ગુજરાતની સ્થાપના થઇ ત્યારે ઉમરગામ તાલુકાને મહારાષ્ટ્રમાં જોડવા માટે ભારે માથાફોડ કરી હતી, પરંતુ ઉમરગામ વિસ્તારમાં રહેતા લોકોએ ઉમરગામને ગુજરાત સાથે જોડી રાખવા માટે ભારે જહેમત ઉઠાવી હતી. જેના કારણે ઉમરગામ તાલુકાને ગુજરાત સાથે જોડવામાં આવ્યું હતું.